Bruno Jerup (EL), 1997-11-14:
Med hensyn til embedsmandsgruppen er det muligvis rigtigt, som fru Højte Jensen var inde på, at der ikke sker så meget lige nu.
Jeg benyttede også bare lejligheden til at komme med nogle gode forslag til gruppen, og jeg er da enig med fru Højte Jensen i, at det kan godt være, at arbejdet skal speedes lidt op, så der kan komme nogle forslag til, hvad man kan gøre ved problemet.
burde tage ind i sine overvejelser, også selv om jeg ved, de kan være ret vidtrækkende i forhold til det, der er gældende på sygedagpengeområdet i dag.
Så er der spørgsmålet, om det, at man lægger denne afgift pr. ansat på arbejdsgiveren, er noget, der vil føre til, at der bliver færre syge.
Nej, det er det ikke, det indrømmer jeg, men det er heller ikke det, der er formålet
med den.
Det, det handler om, er, at arbejdsgiverne kommer til at betale en del af de udgifter, som de påfører samfundet og borgerne, og min påstand er - og den tror jeg ikke fru Højte Jensen kan modsige - at de slet, slet ikke betaler nok i forhold til de udgifter, de faktisk påfører samfundet.
Hvis man kigger på den ordførertale, jeg holdt ved førstebehandlingen af L 6, kan man se, at jeg ikke tror så meget på, at disse økonomiske instrumenter kan få arbejdsgiverne til at holde op, og man kan også se af de svar, vi har fået, at det går lidt frem og tilbage med hensyn til, hvordan det virker, når man indfører arbejdsgiverbetaling.
Der er tilsyneladende en diskussion her i salen, der går ud på, at man har en idé om, at det skulle være muligt at udbetale sygedagpenge eller andre beløb fra staten, uden at man også på en eller anden måde finder veje til at bringe dem ind i statskassen.
Det er åbenbart den linje, som Venstre, De Konservative og naturligvis skattenægterpartiet Fremskridtspartiet følger, når de tror, det er muligt at udbetale sygedagpenge uden at få penge ind i statskassen.
Det eneste problem er, hvordan den udgift skal finansieres, og indtil videre har den hovedsagelig været finansieret over skattebilletten, dvs. ved en skat på arbejdskraft.
Det, vi gør her, er, at vi i højere grad pålægger arbejdsgiverne beløbet, og så kan man jo spørge, om det er nok.
Nej, efter Enhedslistens opfattelse er de 325 kr. pr. ansat, som tilsammen måske udgør et beløb af størrelsesordenen 500 mio. kr., overhovedet ikke tilstrækkeligt.
Det er Enhedslistens opfattelse, at arbejdsgiverne i langt højere grad burde bidrage til de udgifter, de på forskellig måde påfører samfundet til behandling af sygdom.
Det drejer sig om milliarder, og selv hvis man lægger de penge, som de indbetaler til deres frivillige forsikringsordninger, sammen med beløbet her, når man ikke op i nærheden af det, arbejdsgiverne burde betale, hvis det var sådan, at de skulle spæde tilstrækkeligt i kassen i forhold til de skader, de rent faktisk påfører befolkningen.
Derfor mener vi, at forslaget her er et skridt i den rigtige retning, og vi håber, at regeringen sammen med venstrefløjen vil gå videre ad den vej og sige, at arbejdsgiverne naturligvis skal betale deres bidrag og være med til at dække udgifterne til behandlig af de sygdomme, som de påfører samfundet og borgerne.
Det er ikke urimeligt, det er en naturlig vej at gå, for pengene skal under alle omstændigheder ind.
Spørgsmålet er bare, hvilken form der er den mest rimelige, og vi synes altså, det er mest rimeligt, at dem, der er årsagen til en væsentlig del af sygdommene, også betaler beløbet.
Derfor foreslog vi ved førstebehandlingen af L 6, at man forsøgte at udvikle en mere almen ordning i stedet for dette frivillige forsikringsprincip, som en meget stor del af de mindre arbejdsgivere jo ikke benytter.
Men man kan i hvert fald sige, at forslaget er et skridt
ad den rigtige vej
Vi forstår også af nogle af svarene på de spørgsmål, der er stillet, at man fra regeringens side har nedsat en embedsmandsgruppe, der skal se på, hvordan man kan nedbringe sygefraværet.
Derfor tror vi også, at hvis man skal gøre noget for den gruppe borgere - altså enlige forældre og folk, der har en højere sygelighed end gennemsnittet - skal man gå videre ad den vej, man er slået ind på her, og tage de øvrige 14 dage med og indføre en almen afgift pr. ansat, som arbejdsgiverne skal betale.
Det forslag vil jeg godt give videre til den embedsmandsgruppe, som åbenbart sidder og roder med sagen.
Prøv at overveje det, for det vil være den rigtige vej at gå.
Vi har som sagt ikke nogen indvendinger imod de foreliggende ændringsforslag, og det samlede lovforslag vil vi også stemme for, for det falder i høj grad i tråd med de overvejelser, vi selv lagde frem ved førstebehandlingen.
Vi er også tilfredse med, at det fremgår af ministerens svar på nogle af de spørgsmål, jeg har stillet, at den lidt rigide 6-måneders-grænse med hensyn til mulighederne for forlængelse af sygedagpengeperioden er blødt op, så det sikres, at der i hvert fald er mulighed for at starte et uddannelsesforløb, som ligger uden for 6-måneders-perioden.
Det synes vi er udmærket, og det trækker i hvert fald ikke den gale vej.
Der er stadig en række mangler i sygedagpengesystemet, som vi mener burde rettes op, og vi undrer os egentlig over, at der ikke er rettet op på dem fra regeringens side, så derfor har vi endnu et forslag til embedsmandsgruppen.
Forældre med alvorligt syge børn eller nære pårørende, der er døende, har problemer.
I dag er det sådan, at man efter aftale med arbejdsgiveren kan få fri til at passe alvorligt syge børn eller nære pårørende, der er døende, og vi synes, det bør være en ret for alle.
Vi kan ikke forestille os, at der er ret mange arbejdsgivere, der ville sige nej til en forælder med et alvorligt sygt barn, men vi synes sådan set, at det rent socialt og retsligt ville være bedre, hvis det var formuleret lovmæssigt som en ret for forældre og andre pårørende, og vi mener også, man burde tage det med, når man alligevel undersøger mulighederne for at give sygedagpenge i forskellige sammenhænge.
Med disse ord vil jeg sige, at vi støtter ændringsforslagene.
Vi har selvfølgelig også læst
LO's høringssvar, og jeg må sige, at vi ikke er enige i LO's vurdering af, hvordan lovforslaget vil virke
Men vi er naturligvis villige til at diskutere i udvalget, om der kan være nogle problemer, selv om jeg tror, at LO skyder meget ved siden af i dette spørgsmål.